**201216**

**Марқа**

***«Иса оларға тіл қатып: «Соңымнан еріңдер! Мен сендерді балық аулағандарың сияқты, бұдан былай адамдарды жинап әкелетін етемін», — деді. Екеуі дереу ауларын тастап, Исаға шәкірт болып ерді.»***

***(Марқа 1:17-18)***

Табыс міндетті түрде бір рет қана болуы, ал сәтсіздіктер міндетті түрде үздіксіз болуы керек емес екенін өмірі көрсеткен адам - бірінші ғасырда Иерусалимде өмір сүрген. Оның есімі – Марқа. Біз онымен Иерусалимдегі анасының үйінде, мінажат ету жиналысы кезінде танысамыз. Сол сәтте ол, оның бүкіл өмірін өзгерткен адаммен, түрмеден керемет түрде босатылған Петірмен кездеседі. Мұның бәрі туралы Жаңа өсиеттен, Елшілер кітабының 12-тарауынан оқи аласыз.

Мәсіхшілерді қудалаған Нерон, Рим императоры болғанға дейін бірнеше жыл бұрын, Пауыл өзінің серіктері Марқа пен Барнабаны ертіп, алғашқы миссионерлік сапарға аттанды. Сол күндері миссионерлік қызметті жүзеге асыру оңай болған жоқ, сондықтан азық-түліктің жоқтығынан ба немесе жолдағы қиындықтардан ба, білмеймін, бірақ, меніңше, үйін сағынғандықтан, Марқа үйіне оралады.

Пауылға бұл ұнамады. Ол өз қызметкерлерінің арасында төзімсіз, қиындықтарға оңай берілетін адамдардың болуын қаламады, сондықтан екінші сапарға шығуға уақыт келгенде, Пауыл, Марқаны өзінің тобына қосуға рұқсат бермеді. Алайда, Барнаба оны өзімен бірге алып, олар Кипрге миссионерлікке аттанады.

Егер сол кезде ұшақтар болғанда, Марқа, ұшақты өте жиі қолданатын жолаушыларға берілетін алтын картаға ие болатын еді, бірақ олар теңіз арқылы және жаяу жүрді. Кипрдегі миссионерліктен кейін Марқа қайтып келіп, Петірге көмектесе бастады, оның бейнесі жас жігітті қатты таң қалдырды, сондықтан уақыт өте келе Марқа, Петірдің сөздерінен Жаңа өсиеттің екінші кітабы – Марқа жазған Ізгі Хабар деп аталатын кітапты жазды.

Сонымен, сәтсіздіктер неге міндетті түрде үздіксіз болуы керек емес? Жаңа өсиетте сіз Иса Мәсіхтің өмірі мен ілімдерін сипаттайтын, Ізгі Хабар деп аталатын төрт кітапты таба аласыз, олар: Матай жазған Ізгі Хабар, Марқа жазған Ізгі Хабар, Лұқа жазған Ізгі Хабар және Жохан жазған Ізгі Хабар. Неліктен бұл жерде «жазған» сөзі қолданылады? Себебі, іс жүзінде тек қана бір ғана Ізгі Хабар бар, ал бұл жай ғана төрт түрлі адамның, төрт түрлі көзқараспен жазғандары.